section_heading: Povijest
paragraph_text: 2009. godine, riječ komunizam izbačena je iz sjevernokorejskog Ustava te su iz javnog života uklonjene i sve referencije na komunizam, tako da je prosječnom Korejcu nedostupna komunistička literatura, uključujući klasike komunizma poput "Kapitala" Karla Marxa. Jedan od razloga za praktičkim zabranjivanjem komunizma je i komunistička ideja internacionalizma koja je u suprotnosti s korejskim nacionalizmom, koji promovira Juche. Još jedna razlika je i odnos prema proletarijatu koji u izvornom komunizmu ima revolucionarnu ulogu, dok je u Jucheu ta uloga dodijeljena vojsci.